wickkiey/tamil-wikipedia-chunked huggingface dataset:
# மேல் எகிப்து

## வரலாறு

### துவக்க வம்ச காலத்திற்கு முன்னர்

வரலாற்று காலத்திற்கு முன்னர் மேல் எகிப்தின் முக்கிய நகரம் நெக்கேன் ஆகும். இந்நகரத்தின் காவல் தெய்வம் நெக்பேத் எனும் பருந்து தேவதை ஆகும்.  
புதிய கற்காலத்தின் போது கிமு 3600-இல் நைல் ஆற்றின் கரை ஓரங்களில் மக்கள் வேளாண்மை செய்தும் மற்றும் காட்டு விலங்குகளை, வீட்டு விலங்குகளாகப் பழக்கியும், மக்கள் புதிய பண்பாட்டைத் தோற்றுவித்தனர்.  
மெசொப்பொத்தேமியாவைப் போன்று, மேல் எகிப்திலும் புதிய களிமண் மட்பாண்டங்கள் தயாரிக்கப்பட்டது. பொருள் உற்பத்தியில் செப்பு உலோகத்தின் பயன்பாடு அதிக அளவில் இருந்தது. மெசொப்பொத்தேமியாவைப் போன்றே செங்கற்களை சூரிய வெளிச்சத்தில் காயவைத்து தயாரித்தனர். மேலும் மெசொப்பொத்தேமியாவைப் போன்றே கட்டிடக் கலை அமைப்புகள் மேல் எகிப்தியர்கள் பின்பற்றி கட்டினர்.
# மேல் எகிப்து

## வரலாற்று காலத்திற்கு முந்தைய மேல் எகிப்தின் ஆட்சியாளர்கள்

மேல் எகிப்தின் ஆட்சியாளர்களின் குறிப்புகள் முழுவதும் உறுதிச் செய்யப்படாத ஒன்றாகும்.
| பெயர் | உருவம் | குறிப்புகள் | காலம் |  |
| --- | --- | --- | --- | --- |
| மன்னர் யானை | கிமு நான்காயிரம் ஆண்டின் முடிவு |  |  |  |
| மனன்ர் எருது | கிமு நான்காயிரம் ஆண்டு |  |  |  |
| மன்னர் முதலாம் இசுக்கோர்ப்பியன் | கிமு 3200 ? |  |  |  |
| ஐரி-ஹோர் | <></> | கிமு 3150? |  |  |
| பார்வோன் கா | <></> | கிமு 3100 |  |  |
| இரண்டாம் இசுகோர்ப்பியோன் | <></> | கிமு 3150 |  |  |
| நார்மெர் | <></> | மேல் எகிப்தையும், கீழ் எகிப்தையும் ஒன்றிணைத்தவர். | கிமு 3100 | } |
# மேல் எகிப்து

## மேல் எகிப்தின் ஆட்சிப் பிரிவுகள்

| 1 | தா-சேத்தி | அபு / எபு (யானை) | அஸ்வான் | எல்லைப் பகுதி / வில் வடிவ நிலம் |
| --- | --- | --- | --- | --- |
| 2 | வெட்ஜெஸ்-ஹோர் | ஜெபா | எதுபு | ஹோரசின் மணிமுடி |
| 3 | நெக்கேன் | நெக்கேன் | அல்-காப் | புனிதத் தலம் |
| 4 | வசேத் | நிவிட்-சட் / வசேத் (தீபை) | கர்னாக் | செப்டர் |
| 5 | ஹராவி | கேப்து | கிப்ட் | இரு வல்லூறுகள் |
| 6 | ஆ-தா | லுனெத் | தெந்தேரா | முதலை |
| 7 | சேஷ்ஹெஷ் | டயோஸ்போலிஸ் பர்வா | ஹு | கிலுகிலுப்பு ஒலி எழுப்பும் கருவி |
| 8 | அப்த்ஜு | அப்த்ஜு | அல்-பீர்பா | பெரிய நிலம் |
| 9 | மின் | அபு / கென் - மின் | அக்மிம் | தங்கம் |
| 10 | வத்தெஜ் | ஜெபு | எடுஃபு | நல்லபாம்பு |
| 11 | சேத் | சாசோதேப் | சுதுப் | சேத் எனும் விலங்கு |
| 12 | து-ப் | அட்-செக்கேம் | குவா அல்-கெபிர் | விரியன் பாம்பு மலை |
| 13 | அதேப்-கெண்ட் | சவுட்டி | அஸ்யுத் | மேல் சிசாமோர் மற்றும் வைப்பர் |
| 14 | அதேப்-பெகு | குசே | அல்-குசியா | கீழ் சிசாமோர் மற்றும் வைப்பர் |
| 15 | அரே நோம் | கெமுனு | ஹெமொபோலிஸ் |  |
| 16 | ஒரேக்ஸ் நோம் | ஹர் | ஒரேக்ஸ் கிமு 2686ல் பழைய எகிப்து இராச்சியம் தோன்றிய பின் இத்துவக்க கால எகிப்திய அரச மரபுகள் முற்றிலும் மறைந்து போனது. பண்டைய எகிப்திய துவக்க கால அரச மரபு மன்னர்கள் மைய அரசமைப்பை நிறுவி, மாகாணங்களில் அரச குடும்பத்தினரை ஆளுநர்களாக நியமித்தனர்.  
===பழைய எகிப்து இராச்சியம்கிமு 2686– கிமு 2181===  
எகிப்தின் பழைய இராச்சியத்தின் வரலாறு, கிமு 2686-இல் துவங்கி, கிமு 2181-இல் முடிவுற்றது. இந்த இராச்சியத்தின் ஆட்சியாளர்களான பார்வோன்கள் இறந்ததற்கு பின்னர் உடல்களை அடக்கம் செய்வதற்கு பிரமிடுகளை கட்டியதால், பழைய எகிப்திய இராச்சியத்தை **பிரமிடுகளின் காலம்** என வரலாற்று ஆசிரியர்கள் குறிப்பிடுவர். இவ்வம்சத்தின் பார்வோன்கள் புகழ்பெற்ற கிசா பிரடுமிகளைக் கட்டினர்.  
===எகிப்தின் மத்தியகால இராச்சியம்===
எகிப்தின் மத்தியகால இராச்சியம் கிமு 2050 முதல் 1710 முடிய பண்டைய எகிப்தை ஆண்டது. எகிப்தின் பதினோறாவது வம்ச பார்வோன் இரண்டாம் மெண்டுகோதேப், மேல் எகிப்தையும், கீழ் எகிப்தையும் ஒருங்கிணைத்து, மத்தியகால எகிப்திய இராச்சியத்தை நிறுவினார்.மத்தியகால எகிப்திய இராச்சியத்தில் ஒசைரிஸ் கடவுள் மக்களிடையே புகழ்பெற்றது. 11வது வம்சத்தினர் தீபை நகரத்தை தலைநகரமாகக் கொண்டு எகிப்தை ஆண்டனர். 12-வது வம்சத்தினர் லிஸ்டு நகரத்தை தலைநகராகக் கொண்டு ஆட்சி செய்தனர்.  
===புது எகிப்து இராச்சியம்===
எகிப்தின் பதினெட்டாம் வம்சம் முதல் இருபதாம் வம்சத்தினர் வரை புது எகிப்து இராச்சியத்தை கிமு 16-ஆம் நூற்றாண்டு முதல் கிமு 11-ஆம் நூற்றாண்டு வரை ஆட்சி செய்தனர். எகிப்தின் 19-வது வம்சத்தை நிறுவிய பார்வோன் ராமேசசை முன்னிட்டு, **ராமேசேசியர்களின் காலம்** என அழைப்பர்.  
==இதனையும் காண்க==
* பண்டைய எகிப்து
* கீழ் எகிப்து
* எகிப்தின் துவக்க கால அரச மரபுகள் - (கிமு 3150 - 2686)
* பழைய எகிப்து இராச்சியம் - (கிமு 2686 – கிமு 2181)
* எகிப்தின் மத்தியகால இராச்சியம் - (கிமு 2055 - 1650)
* புது எகிப்து இராச்சியம் (கிமு 1550 – 1077)
* தாலமைக் பேரரசு - (கிமு 305 – கிமு 30)
* பண்டைய எகிப்தியக் கடவுள்கள்
* பண்டைய எகிப்தியக் கோவில்கள்
* எகிப்தின் முதல் வம்சம்
* எகிப்தின் பதினெட்டாம் வம்சம் |  |
# Module:ISO 3166/data/LB

return {
lang = "ar",
["AK"] = {name="Akkar",isonames={ar="Aakkâr",ar_bgn="‘Akkār"}},
["AS"] = {name="North",isonames={ar="Liban-Nord",ar_bgn="Ash Shimāl"}},
["BA"] = {name="Beirut",isonames={ar="Beyrouth",ar_bgn="Bayrūt"}},
["BH"] = {name="Baalbek-Hermel",isonames={ar="Baalbek-Hermel",ar_bgn="B‘alabak-Al Hirmil"}},
["BI"] = {name="Beqaa",isonames={ar="Béqaa",ar_bgn="Al Biqā‘"}},
["JA"] = {name="South",isonames={ar="Liban-Sud",ar_bgn="Al Janūb"}},
["JL"] = {name="Mount Lebanon",isonames={ar="Mont-Liban",ar_bgn="Jabal Lubnān"}},
["NA"] = {name="Nabatieh",isonames={ar="Nabatîyé",ar_bgn="An Nabaţīyah"}}
}
# ஸ்ரீ மாதா வைஷ்ணோ தேவி கட்ரா தொடருந்து நிலையம்

**ஸ்ரீ மாதா வைஷ்ணோ தேவி கட்ரா** (*Shri Mata Vaishno Devi Katra railway station*) தொடருந்து நிலையம், இந்திய நிலப்பரப்பான ஜம்மு கஷ்மீரில் உள்ள கட்ரா நகரத்து தொடருந்து நிலையமாகும். இது ஜம்மு-பாரமுல்லா இருப்புப் பாதையில் உள்ளது. இங்குள்ள வைஷ்ணவ தேவி கோவிலுக்கு செல்வோருக்கு இந்நிலையம் பயனளிக்கிறது. புது தில்லியிலிருந்து பல விரைவுத் தொடருந்துகள் இந்நிலையத்திற்கு செல்கிறது.
# ஸ்ரீ மாதா வைஷ்ணோ தேவி கட்ரா தொடருந்து நிலையம்

## வசதிகள்

கட்ரா இரயில்வே நிலையத்தில் மின்னேணி, சுற்றுலா வழிகாட்டி, குளிரூட்டப்பட்ட அறை, உணவகம், ஓய்வறை, புத்தகக் கடை, கழிவறை போன்றவை உள்ளன.
இங்கு விருந்தினர் தங்கும் அறைகளும், வாகன நிறுத்துமிடமும் உண்டு.
# ஸ்ரீ மாதா வைஷ்ணோ தேவி கட்ரா தொடருந்து நிலையம்

## மேலும் பார்க்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# பொட்டாசியம் மெத்தாக்சைடு

**பொட்டாசியம் மெத்தாக்சைடு** *(Potassium methoxide)* என்பது CH3KO என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். மெத்தனாலின் ஆல்காக்சைடுக்கு எதிரயனியாக பொட்டாசியம் இடம்பெற்றிருக்கும் இச்சேர்மம் ஒரு வலிமையான காரமாகவும், ஒரு வினையூக்கியாக மாற்றுயெசுத்தராக்கல் வினையிலும், குறிப்பாக பயோடீசல் உற்பத்திக்கான வினையூக்கியாகவும் பொட்டாசியம் மெத்தாக்சைடு பயன்படுகிறது.
# பொட்டாசியம் மெத்தாக்சைடு

## தயாரிப்பு

ஆய்வக அளவில் பொட்டாசியம் மெத்தாக்சைடை உலோக பொட்டாசியம் மற்றும் மெத்தனால் ஆகியவற்றை வினையில் ஈடுபடுத்தி சமமான அளவு ஐதரசனை வெளியிடுவதன் மூலம் அடைய முடியும் ..  
.  
பொட்டாசியம் ஐதரைடு போன்ற உலோக ஐதரைடுகள் மெத்தனாலுடன் வினைபுரிந்தாலும் பொட்டாசியம் மெத்தாக்சைடு உருவாகிறது. ஆனால் இத்தயாரிப்பு முறை குறைந்த முக்கியத்துவம் வாய்ந்தது.  
மெத்தனாலுடன் பொட்டாசியம் ஐதராக்சைடு ஈடுபடும் வெப்ப உமிழ்வினை பொட்டாசியம் மெத்தனாலேட்டு மற்றும் தண்ணீருக்கு ஒரு சமநிலை வினைக்கு வழிவகுக்கிறது. அதிகமாக எரியக்கூடிய ஐதரசன் வாயு உருவாவதைத் இவ்வினை தவிர்க்கிறது. தொடர்ச்சியான செயல்முறையில் உருவாகும் நீரை நிரந்தரமாக அகற்ற வேண்டும்.  
நீரை முழுமையாக அகற்றுவது வினைமாற்றத்திற்குரிய முக்கியமான நடவடிக்கையாகும். பொட்டாசியம் ஐதராக்சைடின் குறிப்பிடத்தகுந்த நீருறிஞ்சும் தன்மை காரணமாகவும் . பொட்டாசியம் ஐதராக்சைடில் சுமார் 10% தண்ணீர் கலந்துள்ளதாலும் நீரை முழுமையாக அகற்றுவது வினை மாற்றத்திற்கு முக்கியமானதாக கருதப்படுகிறது..சோடியம் ஐதராக்சைடுடன் ஒப்பிடும்போது மெத்தனாலில் பொட்டாசியம் ஐதராக்சைடு கணிசமான கரைதல் வீதத்தில் கரைவது இங்கு சாதகமானது.  
குளோர் கார செயல்முறையில் பெறப்பட்ட பொட்டாசியம் இரசக் கலவையுடன் மெத்தனால் சேர்ந்த வினை கலவையை சிதைவுக்கு உட்படுத்தி பேரளவில் பொட்டாசியம் மெத்தாக்சைடு தயாரிக்கப்படுகிறது. குளோர் காரம் என்பது பொட்டாசியம் குளோரைடை இரசக்கலவை செயல் முறையில் மின்னாற்பகுப்புக்கு உட்படுத்தும் முறையாகும். விளைபொருளாக உருவாகும் மெத்தனாலிலுள்ள பொட்டாசியம் மெத்தாக்சைடில் தனிமநிலை பாதரசம் கலந்திருக்கும். இதை மீநுண்வடிகட்டல் முறையில் பிரித்தெடுக்க வேண்டும். காய்ச்சி வடித்தல் மூலம் திண்ம பொட்டாசியம் மெத்தாக்சைடு பெறப்படுகிறது. ஏனெனில் அவற்றின் எளிமையான உற்பத்தி மற்றும் சிறப்பாக கையாளப்பட வேண்டிய இரசாயன நோக்கங்களுக்காக பொட்டாசியம் மெத்தாக்சைடு எடையளவில் 25 முதல் 32% அளவுக்கு கரைசலாகப் பயன்படுத்தப்படுகிறது. இது தொடர்ச்சியாக இரசக் கலவை செயல்முறையிலிருந்து திரும்பத் திரும்பப் பெறப்படுகிறது.
கார உலோக ஆல்காக்சைடுகளை தயாரிக்க உதவும் இந்த செயல்முறைக்கு தேவையான சோடியம் ஐதராக்சைடு மற்றும் பொட்டாசியம் ஐதராக்சைடு ஆகியனவற்றை தயாரிப்பதற்கு, சுற்றுச்சூழல் மற்றும் பொருளாதார ரீதியாக பயனளிக்கும் சிறப்பான சவ்வு செயல்முறையால் இரசக்கலவை செயல்முறை கைவிடப்பட்டு விட்டது.
# பொட்டாசியம் மெத்தாக்சைடு

## பண்புகள்

பொட்டாசியம் மெத்தாக்சைடு வெள்ளை முதல் மஞ்சள் வரையான ஒரு நீருறிஞ்சும் சேர்மமாகும். மணமற்ற படிக தூளான இது தண்ணீருடன் தீவிரமாக வினைபுரிகிறது..இதிலிருந்து பெறப்பட்ட நீரிய கரைசல்கள் வலிமையான காரங்களாக அரிக்கும் தன்மையுடன் உள்ளன. இந்த வேதிப்பொருள் 70 ° செல்சியசு வெப்பநிலையில் தன்னிச்சையாக தீப்பற்றி எரியக்கூடிய ஒரு திண்மமாக வகைப்படுத்தப்படுகிறது.
# பொட்டாசியம் மெத்தாக்சைடு

## பயன்கள்

கார்பன் மோனாக்சைடுடன் சேர்க்கப்பட்டு மெத்தனாலை கார்பனைலேற்றம் செய்து மெத்தில் பார்மேட்டு எனப்படும் மெத்தில் மெத்தனோயேட்டு தயாரிக்கப்படுகிறது. இவ்வினையை பொட்டாசியம் மெத்தாக்சைடு போன்ற வலுவான காரங்கள் வினையூக்கம் செய்கின்றன.  
பொட்டாசியம் மெத்தாக்சைடின் முக்கிய பயன்பாடு பயோடீசல் தொகுப்பில் அடிப்படை மாற்று எசுத்தராக்கல் வினையில் வினையூக்கியாக பயன்படுத்தப்படுவதாகும்.. காய்கறி மற்றும் விலங்குகளிலிருந்து கிடைக்கும் டிரைகிளிசரைடுகள் கார உலோக மெத்தனோலேட்டுகள் முன்னிலையில் மெத்தனாலுடன் வினைபுரிந்து தொடர்புடைய கொழுப்பு மெத்தில் எசுத்தர்களை உருவாக்குகின்றன.
# பொட்டாசியம் பெராக்சிமோனோசல்பேட்டு

**பொட்டாசியம் பெராக்சிமோனோசல்பேட்டு** *(Potassium peroxymonosulfate)* என்பது KHSO5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எம்.பி. எசு., பொட்டாசியம் மோனோபெர்சல்பேட்டு, பொட்டாசியம் கரோட்டு, மோனோ பொட்டாசியம் பெராக்சிமோனோசல்பேட்டு என்ற பெயர்களாலும் இதை அழைக்கிறார்கள், இவற்றை தவிர்த்து கரோட்டு மற்றும் ஆக்சோன், என்ற வர்த்தக பெயர்களும் இதை அடையாளப்படுத்துகின்றன. மற்றும் குளம் மற்றும் ஆரோக்கிய நீரூற்றுக் குளம் போன்ற பகுதிகளில் குளோரின் அல்லாத ஒரு நீர் துப்புரவாக்கியாக இது கருதப்படுகிறது ). ஆக்சிசனேற்ற முகவராக பரவலாகப் பயன்படுத்தப்படும் பொட்டாசியம் பெராக்சிமோனோசல்பேட்டு சேர்மத்தை பெராக்சி மோனோகந்தக அமிலத்தின் ஒரு பொட்டாசியம் உப்பு என்று கருதலாம்.  
2KHSO 5 • KHSO 4 • K 2 SO 4 என்ற பகுதிக்கூறு உப்புகளால் ஆக்கப்படும் இந்த மூவுப்பு ஆக்சோன் என்ற வர்த்தகப் பெயரால் பரவலாக அறியப்படுகிறது. இது அதிக நிலைப்புத் தன்மையுடன் கூடிய ஒரு வடிவம் ஆகும் . இந்த சேர்மத்திற்கான நிலையான மின்முனை திறன் +1.81 வோல்ட்டு ஆகும். இது ஐதரசன் சல்பேட்டை (pH = 0) உருவாக்கும் ஓர் அரை வினையாகும்.  
::HSO<sub>5</sub><sup>−</sup> + 2 H<sup>+</sup> + 2 e<sup>−</sup> → HSO<sub>4</sub><sup>−</sup> + H<sub>2</sub>O
# பொட்டாசியம் பெராக்சிமோனோசல்பேட்டு

## வினைகள்

பொட்டாசியம் பெராக்சிமோனோசல்பேட்டு ஒரு பல்துறை ஆக்சிசனேற்றியாகும். இது ஆல்டிகைடுகளை கார்பாக்சிலிக் அமிலங்களுக்கு ஆக்சிசனேற்றுகிறது; ஆல்ககால் கரைப்பான்களின் முன்னிலையில், எசுத்தர்கள் இதிலிருந்து பெறப்படுகின்றன. அதிக எண்ணிக்கை கார்பன் அணுக்களுடன் இணைக்கப்பட்டுள்ள உட்புற ஆல்க்கீன்கள் இரண்டு கார்பாக்சிலிக் அமிலங்களாக பிளவுபடுத்தப்படுகின்றன . இதேபோல விளிம்பு நிலையில் உள்ள குறைந்த அளவு எண்ணிக்கையில் கார்பன் அணுக்களை கொண்டுள்ள ஆல்க்கீன்கள் எப்பாக்சினேற்றம் அடைகின்றன. மேலும் இவ்வினையில் சல்பைடுகள் சல்போன்களையும், மூவிணைய அமீன்கள் அமீன் ஆக்சைடுகளையும், பாசுப்பீன்கள் பாசுபீன் ஆக்சைடுகளையும் தருகின்றன .
இந்த உப்பின் ஆக்சிசனேற்ற ஆற்றலை விளக்க கொடுக்கப்பட்டுள்ள கீழேயுள்ள வேதி வினையில் ஓர் அக்ரிடின் வழித்தோன்றலை அதனுடன் தொடர்புடைய என்-ஆக்சைடாக மாற்றுவதாகும்.  
ஒரு சல்பைடை 2 சமமான சல்போன்களாக பொட்டாசியம் பெராக்சிமோனோசல்பேட்டு ஆக்சிசனேற்றம் செய்கிறது.சல்பாக்சைடை சல்போனாக மாற்றும் வேதி வினையை விட சல்பைடை சல்பாக்சைடாக மாற்றும் ஒரு சமவினை மிக வேகமாக நிகழ்கிறது. எனவே விருப்பத்திற்கு ஏற்ப இந்த வினையை வசதியாக எந்த கட்டத்திலும் நிறுத்தி வைக்க முடியும்.  
பொட்டாசியம் பெராக்சிமோனோசல்பெட்டு கீட்டோன்களுடனும் வேதி வினையில் ஈடுபட்டு டையாக்சிரேன்களைக் கொடுக்கிறது. டைமெத்தில் டையாக்சிரேன் தயாரிக்கப்படும் தொகுப்பு வினையில் இதுவொரு பிரதிநிதியாகும். இந்த ஆக்சிசனேற்ற முகவர்கள் பல்துறைகளில் பயன்படுத்தப்படுகின்றன. ஒலிபீன்களை எப்பாக்சிசனேற்றம் செய்யவும் இவை பயன்படுகின்றன. குறிப்பாக, தொடக்க நிலை கீட்டோன் ஒரு சமச்சீர் சேர்மமாக இருந்தால் எப்பாக்சைடு ஆடியெதிர் உரு தெரிவு முறையில் உருவாக்கப்படலாம், இது ஆல்க்கீன்களின் சமச்சீரற்ற எப்பாக்சிசனேற்றமான சை எப்பாக்சிசனேற்ற முறைக்கு ஓர் அடிப்படையாக அமைகிறது
.
# பொட்டாசியம் பெராக்சிமோனோசல்பேட்டு

## பயன்கள்

நீரைத் தெளிவாக வைத்திருக்க பொட்டாசியம் பெராக்சிமோனோசல்பேட்ட்டு நீச்சல் குளங்களில் பயன்படுத்தப்படுகிறது. இதனால் குளங்களில் உள்ள குளோரின் தண்ணீரை தெளிவுபடுத்துவதற்கு பதிலாக தண்ணீரை சுத்தப்படுத்தும் வேலையை செய்ய அனுமதிக்கிறது, இதன் விளைவாக குளங்களை சுத்தமாக வைத்திருக்க குறைந்த அளவு குளோரின் மட்டுமே போதுமானதாக உள்ளது.  
குளங்களில் பொட்டாசியம் பெராக்சிமோனோசல்பேட்டைப் பயன்படுத்துவதில் உள்ள குறைபாடுகளில் ஒன்றாக கருதப்படுவது டிபிடி # 3 நீர் பரிசோதனையில் கிடைக்கும் ஒருங்கிணைந்த குளோரின் அளவு குறைவு ஆகும்.
# குர்ரத்-உல்-ஐன் ஐதர்

**குர்ரத்-உல்-ஐன் ஐதர்** (ஆங்கிலம்: Qurratulain Hyder**)** (பிறப்பு: 20 ஜனவரி 1927 &nbsp; - இறப்பு: 21 ஆகஸ்ட் 2007) ஒரு செல்வாக்கு மிக்க இந்திய உருது புதின ஆசிரியரும், சிறுகதை எழுத்தாளரும், ஒரு கல்வியாளரும் மற்றும் ஒரு பத்திரிகையாளருமாவார். உருது இலக்கியத்தில் மிகச் சிறந்த இலக்கியப் பெயர்களில் ஒன்றான இவர், *ஆக் கா தர்யா* (நெருப்பு நதி) என்ற புதினத்திற்காக மிகவும் பிரபலமானவர். 1959 ஆம் ஆண்டில் உருது மொழியில் முதன்முதலில் வெளியிடப்பட்ட இந்தப் புதினம் பாக்கித்தானின் லாகூரிலிருந்து கிமு 4 ஆம் நூற்றாண்டு முதல் இந்தியப் பிரிப்பு வரை நீள்கிறது.  
அவரது நண்பர்கள் மற்றும் அபிமானிகளிடையே "ஐனி அப்பா" என்று பிரபலமாக அறியப்பட்ட இவர், எழுத்தாளர் மற்றும் உருது சிறுகதை எழுதும் முன்னோடியான சச்சாத் ஐதர் இயில்தரிம் என்பவரின் மகளாவார். (1880-1943). அவரது தாயார் நாசர் சக்ரா முதலில் *பிந்த்-இ-நசுருல் பக்கர்* என்ற பெயரிலும், பின்னர் *நாசர் சச்சாத் ஐதர்* (1894-1967) என்ற பெயரிலும் எழுதி வந்துள்ளார். ஒரு புதின ஆசிரியரும், சீடருமான முகம்மதி பேகம் மற்றும் அவரது கணவர் சையத் மும்தாசு அலி ஆகியோர் இவரது முதல் புதினத்தை வெளியிட்டனர்.  
*பத்சர் கி ஆவாசு* (சிறுகதைகள்) என்ற உருது மொழி படைப்பிற்காக 1967 இல் சாகித்ய அகாடமி விருது பெற்றார். 1989 ஆம் ஆண்டு அகைர் சாப் கே கம்சபர் என்ற படைப்பிற்காக ஞானபீட விருது அவருக்கு வழங்கப்பட்டது. 1994 இல் இந்தியாவின் தேசிய கடிதங்களின் அகாதமி தனது மிக உயர்ந்த விருதான சாகித்ய அகாடமி பெல்லோஷிப் வழங்கியது. அவர் 2005 ஆம் ஆண்டில் இந்திய அரசிடமிருந்து பத்ம பூஷண் பெற்றார்.
# குர்ரத்-உல்-ஐன் ஐதர்

## சுயசரிதை

1927 ஜனவரி 20 அன்று பிறந்தார் உத்தரப் பிரதேசத்தின் அலிகார் மாவட்டத்தில் பிறந்தார் (அவரது குடும்பம் உத்தரப் பிரதேசத்தின் நெத்தௌர் நகரைச் சேர்ந்தவர்கள்). குர்ரத்-உல்-ஐன் ஐதர் உருது புனைகதை எழுத்தாளர்களில் மிகவும் பிரபலமானவர்களில் ஒருவர் ஆவார். ஒரு குறிப்பிடத்தக்க ஈரானிய கவிஞர் குர்ரத்-உல்-ஐன் தாகிரிக் (தாகிரா) என்பவரின் பெயர் இவருக்கு வைக்கப்பட்டது. குர்ரதுல் ஐன், என்பது 'கண்களின் ஆறுதல்' என்று பொருள்படும், மேலும் இது ஒரு அன்பான வார்த்தையாகப் பயன்படுத்தப்படுகிறது. உருது புனைகதைகளில் ஒரு போக்கு அமைப்பாளரான இவர், உருது இலக்கியத்தின் கவிதை சார்ந்த உலகில் ஒரு தீவிர வகையாக புதினங்கள் இன்னும் ஆழமான வேர்களை எடுக்காத நேரத்தில் எழுதத் தொடங்கினார். அவர் அதில் ஒரு புதிய உணர்திறனை ஊடுருவி, இதுவரை ஆராயப்படாத சிந்தனை மற்றும் கற்பனையின் மடிப்புகளில் கொண்டு வந்தார். இவர் உருது இலக்கியத்தின் "கிராண்டே டேம்" என்று பரவலாகக் கருதப்படுகிறார். (ஒரு குறிப்பிட்ட வட்டத்திற்குள் ஒரு செல்வாக்கு மிக்க நிலையை வைத்திருக்கும் ஒரு பெண்)  
தில்லி இந்திரபிரசுதா கல்லூரி மற்றும் லக்னோ பல்கலைக்கழகத்தின் இசபெல்லா தோபர்ன் கல்லூரி ஆகியவற்றிலிருந்து கல்வியை முடித்த பின்னர், அவர் 1947 இல் பாக்கித்தானுக்கு குடிபெயர்ந்தார். பின்னர் 1960 இல் இறுதியாக இந்தியா திரும்புவதற்கு முன்பு இங்கிலாந்தில் சிறிது காலம் வாழ்ந்தார். நொய்டாவுக்கு மாறுவதற்கு முன்பு அவர் கிட்டத்தட்ட இருபது ஆண்டுகள் பம்பாயில் வாழ்ந்தார். புதுதில்லிக்கு அருகில், அவர் இறக்கும் வரை தங்கியிருந்தார். அவர் திருமணம் செய்து கொள்ளவில்லை.
# குர்ரத்-உல்-ஐன் ஐதர்

## விருதுகள் மற்றும் கௌரவங்கள்

அவர் தனது *ஆகிர்-இ-சாப் கே அம்சபர்* ( *டிராவலர்ஸ் அன்டு தி நைட்* ) என்ற புதினத்திற்காக 1989 இல் ஞானாபீட விருதைப் பெற்றார். 1967 இல், அவர் சாகித்ய அகாடமி விருதையும் பெற்றுள்ளார். 1969 இல், சோவியத் லேண்ட் நேரு விருது, 1985 இல் காலிப் விருது போன்றவற்றையும் பெற்றுள்ளார். 1967 ஆம் ஆண்டில் *பத்சர் கி ஆவாசு* *(தி சவுண்ட் ஆஃப் ஃபாலிங் லீவ்ஸ்)* என்ற சிறுகதைத் தொகுப்பிற்காக அவர் சாகித்ய அகாதமி விருதை வென்றார். தில்லியில் உள்ள உருது அகாடமி அவருக்கு 2000 ஆம் ஆண்டில் பகதூர் சா சாபர் விருதை வழங்கியது. 1984 ஆம் ஆண்டில் அவருக்கு இந்திய அரசு பத்மஸ்ரீ விருது வழங்கியது. 2005 ஆம் ஆண்டில் உருது இலக்கியம் மற்றும் கல்வியில் அவர் செய்த பங்களிப்புக்காக இந்திய அரசு வழங்கிய மூன்றாவது மிக உயர்ந்த சிவில் கௌரவமான பத்ம பூசண் வழங்கப்பட்டது.
# குர்ரத்-உல்-ஐன் ஐதர்

## இறப்பு

குர்ரத்-உல்-ஐன் ஐதர் இந்தியாவின் புது தில்லி அருகே ஒரு நொய்டா மருத்துவமனையில் ஆகஸ்ட் 21, 2007 அன்று நீடித்த நுரையீரல் நோயால் இறந்தார். அவர் புது தில்லியின் ஜாமியா மில்லியா இஸ்லாமியா கல்லறையில் அடக்கம் செய்யப்பட்டார். அவரது மரணத்திற்கு இந்திய ஜனாதிபதியும், பிரதமரும், அவரது சொந்த மாநிலமான உத்தரபிரதேச முதல்வரும் இரங்கல் தெரிவித்துள்ளனர்.
# ஜேம்ஸ் நீஷம்

**ஜிம்மி நீஷம்** (*Jimmy Neesham*) என்று அழைக்கப்படும் **ஜேம்ஸ் டக்ளஸ் ஷீஹான் நீஷம்** (பிறப்பு: செப்டம்பர் 17, 1990) நியூசிலாந்து பன்னாட்டுத் துடுப்பாட்டக்காரர் ஆவார். இவர் நியூசிலாந்து அணிக்காக அனைத்து வகையான துடுப்பாட்டப் போட்டிகளிலும் விளையாடுகிறார். ஆக்லாந்தில் பிறந்த இவர் வெலிங்டன் துடுப்பாட்ட அணிக்காக முதல் தர போட்டிகளில் விளையாடுகிறார் .
# ஜேம்ஸ் நீஷம்

## பன்னாட்டுப் போட்டிகள்

இந்தியாவுக்கு எதிராக நீஷம் தனது முதல் தேர்வுப் போட்டியில் விளையாடி ஆட்டமிழக்காமல் 137 ஓட்டங்கள் எடுத்தார், இது அறிமுகப் போட்டியில் 8வதாக களமிறங்கிய தேர்வு மட்டையாளர் ஒருவரின் அதிகபட்ச ஓட்டங்கள் ஆகும். ஜூன் 2014 இல், மேற்கிந்தியத் தீவுகளுக்கு எதிரான தனது இரண்டாவது தேர்வுப் போட்டியில் நூறு அடித்ததன் மூலம் தனது முதல் இரண்டு போட்டிகளில் நூறு அடித்த முதல் நியூசிலாந்து வீரர் என்ற பெருமையைப் பெற்றார்.  
3 ஜனவரி 2019 அன்று, இலங்கைக்கு எதிரான முதல் ஒருநாள் போட்டியில், நீஷம் ஒரு ஓவரில் ஐந்து ஆறுகள் உட்பட 34 ஓட்டங்கள் எடுத்தார். இது ஒருநாள் போட்டியில் நியூசிலாந்து மட்டையாளர் ஒருவர் ஒரு நிறைவில் எடுத்த அதிக ஓட்டங்களாகும்.  
ஏப்ரல் 2019 இல், இவர் 2019 துடுப்பாட்ட உலகக் கோப்பைக்கான நியூசிலாந்து அணியில் இடம்பெற்றார். 1 ஜூன் 2019 அன்று, உலகக் கோப்பையில் நியூசிலாந்தின் முதல் போட்டியில், நீஷம் தனது 50 வது ஒருநாள் போட்டியில் விளையாடினார். ஆப்கானிஸ்தானுக்கு எதிரான நியூசிலாந்தின் போட்டியில், நீஷம் தனது ஒருநாள் போட்டிகளில் முதல் முறையாக ஐந்து மட்டையாளர்களை வீழ்த்தியதுடன் 50வது முறையாக மட்டையாளரை வீழ்த்தினார்.
# கம்பன் விரைவுத் தொடருந்து

தென்னிந்திய ரயில்வே துறையினருக்கு சொந்தமான கம்பன் விரைவு வண்டி தமிழ்நாட்டின் சென்னை எழும்பூர் தொடருந்து நிலையத்திலிருந்து காரைக்கால் தொடருந்து நிலையம் வரை தினம்தோறும் இரவு நேரத்தில் இயக்கப்படும் விரைவு தொடருந்தாகும். இந்த தொடருந்து 16175, 16176 ஆகிய எண்களில் இயங்கி வருகிறது.
# கம்பன் விரைவுத் தொடருந்து

## பெயர்க்காரணம்

ஒன்பதாம் நூற்றாண்டில் தமிழ்நாட்டில் வாழ்ந்து மறைந்த மிகப்பெரும் கவிஞரான கம்பர் அவர்களின் நினைவாக இந்த தொடருந்திற்கு **கம்பன் விரைவு தொடருந்து** என பெயரிடப்பட்டுள்ளது. இவரே இராமாயணத்தை முதன்முதல் தமிழில் இயற்றியவர் ஆவார்.
# கம்பன் விரைவுத் தொடருந்து

## வழித்தடமும் நிறுத்தங்களும்

தினந்தோறும் சென்னை எழும்பூர், காரைக்கால் நிலையங்களுக்கு இடையே இயக்கப்படும் இந்த தொடர்ந்து கீழ்க்கண்ட முக்கிய தொடருந்து நிலையங்களை கடந்து கடந்து இறுதி நிலையை அடைகிறது.  
-
-
-
-
-
-
-
-
-
-
-
-
# கம்பன் விரைவுத் தொடருந்து

## பயணப் பெட்டிகளின் தன்மையும் வடிவமைப்பும்

- முதல் வகுப்பு ஈரடுக்கு குளிர்சாதனப் பெட்டி ஒன்று
- இரண்டாம் வகுப்பு மூன்றடுக்கு குளிர்சாதன பெட்டிகள் இரண்டு
- முன்பதிவு உள்ள படுக்கை வசதி கொண்ட பெட்டிகள் ஏழு
- முன்பதிவு இல்லாத பொது பெட்டிகள் ஆறு
- அமரும் வசதி கொண்ட சரக்கு பெட்டிகள் இரண்டு
- எளிதில் இணைக்கவும் அவிழ்க்கவும் கூடிய இரண்டு பெட்டிகள் (slip coaches)
- இழுவை பெட்டி ஒன்று
என மொத்தம் 21 பெட்டிகளை கொண்டு இந்த கம்பன் விரைவு தொடருந்து அமைக்கப்பட்டுள்ளது சமையலறை பெட்டி வசதி இந்த தொடருந்தில் இல்லை. அதிகபட்சமாக 110 கிலோ மீட்டர் வேகத்தில் செல்லும் வகையில் இந்த தொடருந்தின் பெட்டிகள் வடிவமைக்கப்பட்டுள்ளது.
# கம்பன் விரைவுத் தொடருந்து

## இழுவை இயந்திரம்

சென்னை முதல் விழுப்புரம் வரையிலான இருப்புப்பாதை மின் மயமாக்கப்பட்டுள்ளதால், விழுப்புரம் வரை ராயபுரம் லோகோ ஷெட் மூலம் பராமரிக்கப்படும் WAP-7 என்ற மின் இழுவை எந்திரத்தின் மூலம் இயக்கப்படுகிறது . விழுப்புரம் முதல் காரைக்கால் நிலையம் வரை பொன்மலையில் லோகோ ஷெட் மூலம் பராமரிக்கப்படும் WDM 3A என்ற டீசல் இழுவை எந்திரத்தின் மூலம் மூலம் இயக்கப்படுகிறது.
# கம்பன் விரைவுத் தொடருந்து

## பெட்டிகள் பகிர்ந்தளிப்பு

கம்பன் விரைவு தொடருந்து பெட்டிகள் 16187, 16188 ஆகிய எண்களில் இயக்கப்படும் டீ கார்டன் விரைவு தொடருந்து, 56385/ 56386 என்ற எண்களில் இயக்கப்படும் எர்ணாகுளம் கோட்டயம் பயணிகள் தொடருந்து ஆகிய இரண்டு தொடருந்துகளுடன் பகிர்ந்தளிக்கப்படுகிறது.
# கம்பன் விரைவுத் தொடருந்து

## வண்டி எண் 16175

*'கம்பன் விரைவு தொடருந்து* வண்டியானது சென்னை எழும்பூர் நிலையத்தில் இருந்து தினந்தோறும் மாலை 10.00 மணிக்கு இயக்கப்பட்டு , , , , ,, , , , என 14 நிறுத்தங்களையும் 85 நிலையங்களையும் கடக்க மணிக்கு 42 கிலோ மீட்டர் வேகத்தில் இயக்கப்பட்டு 8 மணி 25 நிமிடங்கள் பயணித்து காரைக்கால் நிலையத்தை மறுநாள் காலை 06.25 மணிக்கு சென்றடைகிறது. இதன் மொத்த பயண தூரம் 361 கிலோ மீட்டர் ஆகும். இந்த தொடருந்து தனது பயணத்தில் செங்கல்பட்டு முதல் விழுப்புரம் நிலையம் வரையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# கம்பன் விரைவுத் தொடருந்து

## வண்டி எண் 16176

மறுமார்க்கமாக 16176 என்ற எண்ணைக் கொண்ட இந்த தொடருந்து வண்டியானது காரைக்கால் நிலையத்திலிருந்து தினந்தோறும் மாலை 09.00 மணிக்கு இயக்கப்பட்டு 14 நிறுத்தங்களையும் 85 நிலையங்களையும் கடக்க மணிக்கு 44 கிலோ மீட்டர் வேகத்தில் இயக்கப்பட்டு 8 மணி 15 நிமிடங்கள் பயணித்து சென்னை எழும்பூர் நிலையத்தை மறுநாள் காலை 05.15 மணிக்கு சென்றடைகிறது. இதன் மொத்த பயண தூரம் 361 கிலோ மீட்டர் ஆகும் அதிகபட்சமாக மணிக்கு 110 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# சேது (எழுத்தாளர்)

**ஏ. சேதுமாதவன்** (ஆங்கிலம்: A. Sethumadhavan) (பிறப்பு 1942 சூன் 5), **சேது** என்று பிரபலமாக அறியப்பட்ட இவர் ஒரு மலையாள புனைகதை எழுத்தாளர் ஆவார். அவர் 35 க்கும் மேற்பட்ட புத்தகங்களை வெளியிட்டுள்ளார். *அதியலங்கல்* என்ற படைப்பிற்காக 2007 ல் கேந்திரா சாகித்ய அகாடமி விருதை வென்றார் . *பாண்டவபுரம்* மற்றும் *பெதிசுவப்நங்கள் ஆகிய* படைப்புகளுக்காக 1982 மற்றும் 1978 ஆம் ஆண்டுகளில் கேரள சாகித்ய அகாடமி விருதுகளைப் பெற்றார். மேலும் 2005 இல் *அதியலங்கலுக்கான* வயலார் விருதும் இவருக்கு கிடைத்தது. தனது மறுவிறவி என்ற புதினத்திற்காக *ஓடக்குழல்* விருதையும் வென்றார். சேதுவின் பிற இலக்கியப் படைப்புகளில் *வெளுத்த கூடாரங்கள்*, *தலியோலா*, *கிராதம்*, *நியோகம்*, *சேதுவின்டே கதகல்* மற்றும் *கைமுத்ரகல்* ஆகியவை அடங்கும். இவர் சௌத் இந்தியன் வங்கியின் தலைவராகவும் அதன் முதன்மை செயல் அலுவலராகவும் பணியாற்றியுள்ளார்.
# சேது (எழுத்தாளர்)

## வாழ்க்கை

சேது 1942 ஆம் ஆண்டில் எர்ணாகுளம் மாவட்டத்திலுள்ள சேந்தமங்கலம் என்ற கிராமத்தில் பிறந்தார். சேந்தமங்கலத்தில் உள்ள பாலியம் உயர்நிலைப் பள்ளியில் பள்ளி கல்வியைப் பெற்ற இவர், 18 வயதில் ஆலுவாவின் இயூனியன் கிருத்துவக் கல்லூரியில் இயற்பியலில் இளங்கலைப் பட்டம் பெற்றார்.  
சேதுவின் தொழில் வாழ்க்கை மிகச் சிறிய வயதிலேயே நாட்டின் பல்வேறு பகுதிகளுக்கு இவரை அழைத்துச் சென்றது. இந்த காலகட்டத்தில் தனது இலக்கிய உணர்வுகளை கட்டமைத்துக் கொண்டார். இது இவரது பல முக்கியமான படைப்புகளில் பிரதிபலித்தது.  
1962 இல் மும்பையிலுள்ள இந்திய வானிலை ஆய்வுத் துறையில் சேருவதற்கு முன்பு வட இந்தியாவில் சில மத்திய அரசு துறைகளில் பணியாற்றினார். 1964 ஆம் ஆண்டில் திருவனந்தபுரத்திற்கு இடமாற்றம் செய்து தும்பா நிலநடுக்கோட்டு ஏவூர்தி ஏவுதளம்| நிலையத்தின் வானிலை ஆய்வு பிரிவில் பணியாற்றினார். அதைத் தொடர்ந்து, புனேவில் புதிதாக நிறுவப்பட்ட வெப்பமண்டல வானிலை ஆய்வு நிறுவனத்தில் பதவி உயர்வு பெற்று நியமிக்கப்பட்டார். பின்னர் அவர் 1968 ஆம் ஆண்டில் வங்கித் தொழிலுக்கு மாறுவதற்கு முன்பு ஓரிரு ஆண்டுகள் புது தில்லியிலுள்ள இரயில்வே வாரியத்தில் பணியாற்றினார். பாரத ஸ்டேட் வங்கிக் குழுவில் ஒரு நன்னடத்தை அதிகாரியாக வங்கித் தொழிலில் சேர்ந்தார். குழுவில் பல முக்கிய பதவிகளை வகித்த பின்னர், கார்ப்பரேஷன் வங்கியில் பொது மேலாளராகவும் பின்னர் நாட்டின் முக்கிய தனியார் துறை வங்கியான சௌத் இந்தியன் வங்கியின் தலைவராகவும் பொறுப்பேற்றார். 1999 முதல் 2005 இல் ஓய்வு பெறும் வரை திருவாங்கூர் ஸ்டேட் வங்கியின் தலைவர் மற்றும் முதன்மை செயல் அலுவலராகப் பணியாற்றினார். ஓய்வு பெற்ற மூன்று வருட காலத்திற்கு திருவாங்கூர் ஸ்டேட் வங்கியின் குழுவிலும் இருந்தார்.  
பரவலாகப் பயணம் செய்த சேது, பல்வேறு நாடுகளில் வங்கி மற்றும் இலக்கியம் தொடர்பான நடைபெற்ற பல சர்வதேச மாநாடுகளில் கலந்து கொண்டார்.  
2012 செப்டம்பரில், பிரபல வரலாற்றாசிரியர் பிபன் சந்திராவுக்குப் பின்னர் புதுதில்லியின் நேஷனல் புக் டிரஸ்ட் அறக்கட்டளையின் தலைவரானார். 2015 மார்ச் மாதம், தேசிய ஜனநாயகக் கூட்டணி அரசாங்கம் இவரது பதவிக்காலம் முடிவடைவதற்கு ஆறு மாதங்களுக்கு முன்பு இவரை பதவியில் இருந்து நீக்கியது. சேதுக்கு பதிலாக ராஷ்டிரிய சுயம்சேவாக் சங்கத்தின் பத்திரிக்கையான பஞ்சஜன்யாவின் முன்னாள் ஆசிரியர் பல்தேவ்பாய் சர்மா சேதுவிற்குப் பின்னர் அப்பதவியில் நியமிக்கப்பட்டார்.
# சேது (எழுத்தாளர்)

## எழுதுதல்

1967-இல் தனது முதல் சிறுகதையை எழுதினார். "இது [கதை] பீகாரில் ஏற்பட்ட கடுமையான வறட்சியைப் பற்றியது; மோசமான பாதிப்புக்குள்ளான பகுதிகள் மற்றும் மனித துன்பங்களின் காட்சிகளைப் பார்வையிட்ட பிறகு, எழுத்தின் கைவினைப் பற்றி எதுவும் தெரியாமல் நான் கதையை எழுதினேன் என சேது கூறுகிறார். இந்தக் கதை மாத்ருபூமி பத்திரிகையில் அதன் புகழ்பெற்ற ஆசிரியரும் எழுத்தாளருமான எம். டி. வாசுதேவன் நாயரால் வெளியிடப்பட்டது.  
நவீன மலையாள புனைகதையின் முன்னோடிகளில் ஒருவரான சேது, அறுபதுகள் மற்றும் எழுபதுகளின் ஆரம்பத்தில் தனது எழுத்துக்கள் மூலம் ஒரு தீவிரமான மாற்றத்தைக் கொண்டுவந்தார். நான்கரை தசாப்தங்களாக நீடித்த ஒரு இலக்கிய வாழ்க்கையில், சேது 18-க்கும் மேற்பட்ட புதினங்களையும் 20 சிறுகதைத் தொகுப்புகளையும் எழுதினார். இவரது பல புதினங்கள் மற்றும் கதைகள் ஆங்கிலம் மற்றும் பிற இந்திய மொழிகளில் மொழி பெயர்க்கப்பட்டுள்ளன. இவரது முக்கிய படைப்புகளில் பாண்டவபுரம், நியோகம், கைமுத்ரகல், விலையாட்டம், அதையலங்கல், கிளிமொழிகல்கப்பூரம், மறுபிறவி மற்றும் அலியா (நாவல்கள்), பெதிசுவப்நங்கள், தூத்து, சிலாக்காலங்கலில் சிலா காயத்ரிமார், அருந்ததியுடே விருண்ணுகரன் மற்றும் சேதுவிந்தே கதகள் (சிறுகதைகள்), மற்றும் சனிதாசா, யாத்ரகிதாயில் (கட்டுரைகள்) போன்றவை அடங்கும்.  
சாகித்திய அகாதமி விருது, புதினம் மற்றும் சிறுகதை இரண்டிற்கும் கேரள சாகித்ய அகாடமி விருது, வயலார் விருது, ஓடக்குழல் விருது மற்றும் முட்டத்து வர்க்கி விருது உள்ளிட்ட பல விருதுகளை சேது பெற்றுள்ளார். இவரது நான்கு படைப்புகளில் மிகவும் பாராட்டப்பட்ட பாண்டவபுரம் உள்ளிட்டவை படங்களாக தயாரிக்கப்பட்டுள்ளன. இது *நிராகர் சாயா* என்ற பெயரில் வங்காள மொழியில் தயாரிக்கப்பட்டது. *அலியா* (2013) இவரது சமீபத்திய படைப்பாகும்.
# சேது (எழுத்தாளர்)

## விருதுகள்

- 1978: கதைக்கான கேரள சாகித்ய அகாடமி விருது - *பெதிசுவப்நங்கள்*
- 1982: புதினத்திற்கான கேரள சாகித்ய அகாடமி விருது - *பாண்டவபுரம்*
- 1989: விசுவதீபம் விருது - *நியோகம்*
- 1994: பத்மராஜன் விருது - *உயரங்கங்கில்*
- 1999: *மலையாற்றூர்* விருது - *கைமுத்ரகல்*
- 1997: சிறந்த கதைக்கான கேரள அரசு திரைப்பட விருது - *பூத்திருவத்த்ர இராவில்* ( நிசங்கள் அடிமக்கள் புதினத்தின் அடிப்படையில்)
- 2006: வயலார் விருது - *அதையலங்கல்*
- 2003: முட்டத்து வர்க்கி விருது - *பாண்டவபுரம்*
- 2006: பிரவாசி கைராலி சாகித்ய புரஸ்காரம்
- 2007- சாகித்திய அகாதமி விருது - *அதையலங்கல்*
- 2009: குறுக்கெழுத்து புத்தக விருதுக்கான குறுகிய பட்டியல் - *தி விண்ட் ஃப்ரம் தி ஹில்ஸ்* ( *நியோகம்* புதினத்தின் ஆங்கில மொழிபெயர்ப்பு)
- 2011: பகுரைன் கேரள சமஜம் விருது
- 2012: திருச்சூர் சவுருதவேதி விருது
- 2013: ஓடக்குழல் விருது - *மறுப்பிறவி*
# உ. ஏ. காதர்

**உ. ஏ. காதர்** (ஆங்கிலம்: U. A. Khader) இவர் ஓர் இந்திய மலையாள எழுத்தாளர் ஆவார். புதினங்கள், சிறு புதினங்கள், சிறுகதைகள், பயணக் குறிப்புகள் மற்றும் புனைகதை அல்லாதவை உட்பட பலவற்றை மலையாளத்தில் வெளியிட்டுள்ளார். இவரது படைப்புகள் ஆங்கிலம், இந்தி, கன்னடம் உள்ளிட்ட பல்வேறு மொழிகளிலும் மொழி பெயர்க்கப்பட்டுள்ளன.
# உ. ஏ. காதர்

## சுயசரிதை

யு. ஏ. காதர் 1935 ஆம் ஆண்டில், இர்ராவடி ஆற்றின் கரையில், மியான்மரின் (பர்மா) யங்கோன் (ரங்கூன்) ஐராவதி ஆற்றின்<nowiki/>அருகே பில்லின் என்ற கிராமத்தில் பிறந்தார். இவரது தந்தை உசங்காந்தகத்து மொய்தூட்டி ஹாஜி இந்தியாவின் கேரளாவின் கொயிலாண்டியில் இருந்து வந்துள்ளார். அதே நேரத்தில் அவரது தாய் மமைடி பர்மிய வம்சாவளியைச் சேர்ந்தவர். அம்மை நோயால் பாதிக்கப்பட்ட காதர் பிறந்த மூன்று நாட்களுக்குப் பிறகு அவரது தாயார் இறந்தார். இருப்பினும், மற்றவர்கள் இவரை நன்கு கவனித்துக்கொண்டனர். சில ஆண்டுகளுக்குப் பிறகு இரண்டாம் உலகப் போர் வெடித்ததில், காதரும் அவரது குடும்பத்தினரும் பர்மாவில் தங்கியிருந்த இடத்தை விட்டு பாதுகாப்பான பகுதிகளுக்கு வெளியேற வேண்டிய கட்டாயம் ஏற்பட்டது. ஏழு வயதில், காதர் இந்தியாவுக்குத் திரும்பி, தனது தந்தையின் சொந்த இடமான கொயிலாண்டியில் மலையாளியாக வளர்ந்தார். அவர் கொயிலாண்டி உயர்நிலைப் பள்ளியில் இருந்து பள்ளிப் படிப்பைப் பெற்றார். பின்னர்,சென்னை, அரசுக் கவின்கலைக் கல்லூரியில் சேர்ந்து ஓவியத்தில் பட்டம் பெற்றார். பின்னர், காதர் சென்னையில் மாணவராக இருந்த நாட்களில் கே.ஏ. கொடுங்கல்லூர் போன்ற எழுத்தாளர்களுடனும், சி.எச். முகமது கோயா போன்ற சமூக பிரமுகர்களுடனும் தொடர்பு கொண்டிருதார். இது அவரது வாழ்க்கையில் ஒரு திருப்புமுனையாக அமைந்தது. சி.எச். முகமது கோயா அவருக்கு வைக்கம் முகம்மது பஷீரின் பால்யகலாசகி என்ற புதினத்தை கொடுத்து வாசிப்பு உலகை அறிமுகப்படுத்தினார் .
# உ. ஏ. காதர்

## முதல் படைப்பு

காதரின் முதல் கதை 1953 இல் *சந்திரிகா* வார இதழில் வெளியிடப்பட்டது. ஒரு நிஜ வாழ்க்கை சம்பவத்தை அடிப்படையாகக் கொண்ட கதை, ஒரு நண்பருக்கு திருமண பரிசாக இரவு உணவு தொகுப்பை வாங்க ஆசிரியர் தனது கடிகாரத்தை விற்க வேண்டியிருந்தது. காதர் தனது தந்தையைப் பற்றியும், மாற்றாந்தாய் பற்றியும் கதையில் கடுமையாக எழுதியிருந்தார். அவர் கதையை சி.எச் முகமது கோயாவிடம் ஒப்படைத்தார், அவர் அதை *சந்திரிகாவில்* வெளியிடுவதற்கு முன்பு ஒருசில மாற்றங்களை செய்தார். கதை எழுதுவது மற்றவர்களை பற்றி மோசமாக எழுதுவது அல்ல என்பதுதான் காதருக்கு கோயாவின் செய்தி. அவரது சமீபத்திய புதினமான *சத்ரு* என்பது 2011 சனவரியில் வெளியிடப்பட்டது. 2012 சனவரி முதல் மத்தியமம் வார இதழில் தொடர்ச்சியாக வெளியிடப்பட்ட அவரது பயணக் குறிப்பான ஓர்மகலுடே பெகோடாவில், கிட்டத்தட்ட 70 வருடங்கள் நீண்ட இடைவெளிக்குப் பிறகு தனது சொந்த ஊரான யாங்கோனுக்குச் சென்றபோது ஏற்பட்ட பழமையான அனுபவங்களை அவர் விவரிக்கிறார்.  
யு. ஏ. காதர் கேரள அரசு சுகாதாரப் பணிகள் (1960 முதல்), கோழிக்கோடு அனைத்திந்திய வானொலி நிலையம், (1967 முதல் 1972 வரை), மற்றும் தாய் மற்றும் குழந்தை சுகாதார நிறுவனம்-கோழிக்கோடு மருத்துவக் கல்லூரி போன்ற பல்வேறு அரசுத் துறைகளில் பணியாற்றியுள்ளார். கோழிக்கோடு அரசு பொது மருத்துவமனையின் நிர்வாக பிரிவில் பணிபுரிந்த அவர் 1990 இல் ஓய்வு பெற்றார். மேலும், பல்வேறு இலக்கிய சங்கங்களில் பல முக்கிய பதவிகளை வகித்துள்ளார் மற்றும் பல பெரிய பத்திரிகைகளின் ஆசிரியராக பணியாற்றியுள்ளார்
# உ. ஏ. காதர்

## முக்கிய விருதுகள்

- 1983: கேரள சாகித்ய அகாடமி விருது : கதை - *திரிக்கோட்டூர் பெரும*
- 1993: எஸ். கே. பொட்டெக்கட் விருது - *கதா துருவ ஜீவிதம்*
- 1993: அபுதாபி சக்தி விருது - *ஒரு பிட்டி வட்டு*
- 1999: சி.எச் முகமது கோயா விருது - *காளிமுட்டம்*
- 2009: கேந்திரா சாகித்ய அகாடமி விருது - *திரிக்கோட்டூர் பெருமா*
# பிரம்மநந்தீஸ்வரர் கோயில், பட்டீஸ்வரம்

**பிரம்மநந்தீஸ்வரர் கோயில், பட்டீஸ்வரம்** தமிழ்நாட்டில் தஞ்சாவூர் மாவட்டம் பட்டீஸ்வரம் அருகே அமைந்துள்ளது.
# பிரம்மநந்தீஸ்வரர் கோயில், பட்டீஸ்வரம்

## அமைவிடம்

இக்கோயில் பட்டீஸ்வரத்திற்கு அருகில் சுமார் 500 மீ தொலைவில் திருமலைராஜன் ஆற்றின் கரையில் அமைந்துள்ளது. பட்டீஸ்வரத்திலுள்ள கோயிலின் வடக்கு வீதியில் தொடர்ந்து மேற்கு நோக்கி சென்றால் இரும்பு வளைவு காணப்படும். அதன் இடது புறத்தில் இக்கோயில் அமைந்துள்ளது. இக் கோயில் ஒரு செங்கற் கோயிலாகும்.
# பிரம்மநந்தீஸ்வரர் கோயில், பட்டீஸ்வரம்

## இறைவன், இறைவி

கருவறையில் மூலவர் பிரம்மநந்தீஸ்வரர் லிங்கத்திருமேனியாகக் காட்சியளிக்கிறார். இடிந்த நிலையில் உள்ள இரு சுவர்களைக் கடந்து உள்ளே சென்றால் பெரிய முகப்பு மண்டபத்தைக் காணலாம். அதற்கு அடுத்துச் சென்றால் கருவறையில் பெரிய அகன்ற நான்கிற்கு நான்கு என சதுரமான ஆவுடையுடன் பிரம்மநந்தீஸ்வரர் காணப்படுகின்றார். இந்தப் பகுதியில் காணப்படும் கோயில்களில் இந்த லிங்கத் திருமேனி மிகவும் பெரிதானது என்று கூறப்படுகிறது. அதன் வழுவழுப்பான பாணப்பகுதி பார்ப்பவர்களை பிரமிக்க வைக்கும்படி காணப்படுகிறது. இக்கோயிலில் உள்ள இறைவி தெற்கு நோக்கிய நிலையில் காட்சி அளிக்கின்றார். அவர் பிரம்மாம்பிகை என்ற பெயருடன் அழைக்கப்படுகிறார்.
# பிரம்மநந்தீஸ்வரர் கோயில், பட்டீஸ்வரம்

## சிறப்பு

சுமார் 1300 ஆண்டுகள் பழமையினைக் கொண்டுள்ள இக்கோயில் எட்டாம் நூற்றாண்டைச் சேர்ந்ததாகக் கருதப்படுகிறது. முதலாம் ஆதித்த சோழனின் மனைவியான அழிசி காட்டடிகள் வணங்கி போற்றி கொடையாக அளிக்கப்பட்ட கோயில் என்ற சிறப்பினை இக்கோயில் பெறுகிறது. ஒரு முறை சோழ மன்னர்கள் தம் பெருமையை இழந்து சிற்றரசர்களாக வாழ்ந்து வந்தனர். அக்காலகட்டத்தில் அந்த நிலையைப் போக்கி அமைத்து, மீண்டும் சோழர்களின் பெருமையை நிலைநாட்டிய பெருமையை உடையவர் விஜயாலய சோழன் ஆவார். அந்த மன்னனுக்குப் பின்னர் ஆதித்த சோழன் பட்டத்திற்கு வந்தார். அவரும் விஜயாலய சோழனைப் போலவே பெருமையுடன் விளங்கியவர் ஆவார். அந்த மன்னர் இந்தக் கோயிலை வழிபட்டு இறையருள் பெற்றுள்ளார். அவர் இந்தக் கோயிலுக்கு விளக்கேற்றுவதற்காக கொடை வழங்கியது தொடர்பான கல்வெட்டுகள் இந்தக் கோயிலில் காணப்படுகின்றன. முன்பு ஒரு காலத்தில் இக்கோயிலில் மூன்று நிலையினைக் கொண்ட ராஜகோபுரம் இருந்ததற்கான அமைப்பை இங்கு காணலாம்.
# பிரம்மநந்தீஸ்வரர் கோயில், பட்டீஸ்வரம்

## அமைப்பு

கோயிலைச் சுற்றி வரும்போது அங்கே 10ஆம் நூற்றாண்டு மற்றும் 11ஆம் நூற்றாண்டைச் சேர்ந்த நாகக்கன்னி, லிங்கோத்பவர், தட்சிணாமூர்த்தி, துர்க்கை, பிரம்மா ஆகிய சிற்பங்கள் காணப்படுகின்றன. அவை பழமை மாறாமல் அப்படியே உள்ளன. நாக கன்னி இயல்பாக அமர்ந்திருக்கும் கோலத்தில் காணப்படுகிறார். பிரம்மன் பூசித்த தலம் என்ற பெருமையினை இக்கோயில் கொண்டுள்ளது. மேலும் நாக கன்னி பூசித்து பேறு பெற்ற தலம் என்ற சிறப்பையும் கொண்டுள்ளது. நாக தோஷமுடையோர் வணங்கி தோஷ பரிகாரம் செய்து கொள்கின்றனர். அடுத்து தட்சணாமூர்த்தி தென்புறம் நோக்கிய நிலையில் காணப்படுகிறார். அகன்று விரிந்த முகப்பு மண்டபத்துடன் கூடிய துவிதள கருவறையைக் கொண்டு இக்கோயில் அமைந்துள்ளது. சில படிகள் ஏறிச் சென்றால் கருவறையினை அடையலாம். கருவறை கோஷ்டத்தில் அமைந்துள்ள நாகக்கன்னி இயல்பாக அமர்ந்த நிலையில் உள்ள கோலமானது இக்கோயிலுக்கு பெருமை சேர்க்கின்ற வகையில் உள்ளது.
# பிரம்மநந்தீஸ்வரர் கோயில், பட்டீஸ்வரம்

## திருப்பணி

தற்போது இக்கோயில் திருப்பணியை எதிர் நோக்கிய நிலையில் உள்ளது. இந்து சமய அறநிலையத்துறையின் மேற்பார்வையிலும் தொல்பொருள் துறையின் கட்டுப்பட்டிலும் உள்ள இந்தக் கோயிலில் பக்தர்களின் உதவி மற்றும் ஒத்துழைப்பால் பூஜைகள் தற்போது நடைபெற்று வருகின்றன. விரைவில் திருப்பணிகள் நிறைவுற்று, தன்னுடைய பழமையான பெருமையை பரப்புவதற்காகக் காத்திருக்கிறது.
# சி.எச் முகமது கோயா

**சி. எச். முகமது கோயா** (ஆங்கிலம்: C. H. Mohammad Koya) (பிறப்பு:15 ஜூலை 1927 - இறப்பு: செப்டம்பர் 1983 28), **சி. எச்.** எனவும் அழைக்கப்படுகிறார் ****, இவரது முழுப்பெயர் செரியன் கந்தி முஹம்மது கோயா என்பதாகும். இவர் ஒரு இந்திய அரசியல்வாதி மற்றும் பத்திரிகையாளர் ஆவார்.  
இவர் 1979 அக்டோபர் 12 முதல் திசம்பர் 1, வரை கேரளாவின் எட்டாவது முதலமைச்சராக பணியாற்றியவர். இந்திய ஒன்றிய முஸ்லீம் லீக்கின் நீண்டகால செயலாளராக இருந்த அவர் கேரள முதல்வராக தேர்ந்தெடுக்கப்பட்ட ஒரே முஸ்லீம் ஆவார். கேரளாவின் கல்வி அமைச்சராக இருந்த காலங்களில்,(1967 முதல் 1977 வரை) வடக்கு கேரளாவில் பிற்படுத்தப்பட்ட வகுப்பினரின் கல்வி முன்னேற்றத்திற்காக பாடுபட்டார். அவர் உள்துறை அமைச்சராகவும் (1969-73), கேரளாவின் துணை முதல்வராகவும் (1981-83) ஆண்டு காலத்தில் பணியாற்றினார்
# சி.எச் முகமது கோயா

## அமைச்சரவை

1957 ஆம் ஆண்டு நடைபெற்ற முதலாவது சட்டமன்றத் தேர்தலில் கேரள சட்டமன்றத்திற்கு தேர்ந்தெடுக்கப்பட்டார். அவர் அப்போது கேரள அமைச்சரவையின் பல முக்கிய பதவிகளை வகித்தார் (கல்வி அமைச்சர், துணை முதலமைச்சர், உள்துறை அமைச்சர் மற்றும் நிதி அமைச்சர்).  
அவர் இந்திய தேசிய காங்கிரஸ் மற்றும் இந்திய கம்யூனிஸ்ட் கட்சியின் ஆட்சியில் பல முதல்வர்களின் ( ஈ.எம்.எஸ். நம்பூதிர்பாடு, செ அச்சுத மேனன், கருணாகரன், ஏ. கே. அந்தோனி, மற்றும் பி.கே. வாசுதேவன் நாயர் ) கீழும் பணியாற்றினார்.
# சி.எச் முகமது கோயா

## பிறப்பு

செரியன் கண்டி முஹம்மது கோயா எனும் சி. எச். கோயா 1927 ஆம் ஆண்டு வடக்கு கேரளாவில் உள்ள அதோலியில் பயம்புனத்தில் அலி மற்றும் மரியம்மா ஆகியோருக்கு மகனாகப் பிறந்தார்.
# சி.எச் முகமது கோயா

## கல்வி

அவர் கோழிக்கோடு உயர்நிலைப்பள்ளியிலும் தொடர்ந்து கோழிக்கோடு சமோரியன் கல்லூரியில் பயின்றார். சமோரியன் கல்லூரியில் மாணவராக இருந்தபோது முஸ்லிம் மாணவர் கூட்டமைப்பை நிறுவினார்.
# சி.எச் முகமது கோயா

## பத்திரிக்கை ஆசிரியராக

அவர் 1945 இல் லியாகத் அலிகானை கோழிக்கோடு வந்திருந்தபோது காப்பாற்றி அவருக்கு உதவினார். 1946 ல் முஸ்லீம் லீக்கின் அதிகாரப்பூர்வ *சந்திரிக்கா* என்ற செய்தித்தாளில் சி.எச் பணியில் சேர்ந்தார். இடைநிலைக் கல்வி மட்டுமே கொண்டிருந்தாலும், சி. எச். துணை ஆசிரியர் பணியிலிருந்து *சந்திரிகாவின்* ஆசிரியர் பணி வரை 1949 வரை பணியாற்றினார்.
# சி.எச் முகமது கோயா

## ஆளுமை

சி. எச் ஒரு "தீவிரமான ஒரு சொற்பொழிவாளர்" என்று அனைவராலும் அறியப்பட்டார், மேலும் அறிஞர் ஆர். இ. மில்லரால் "மாப்பில்லா சமூகத்தின் அடிமட்ட நட்சத்திரம்" என்றும் கேரளாவில் "முஸ்லீம் இளைஞர்களின் நாயகன்" என்றும் வர்ணிக்கப்பட்டார். கேரளாவின் பல்வேறு சமூக மற்றும் மத குழுக்களிடையே சி. எச் ஒரு நல்லிணக்கத் தலைவராகச் செயல்பட்டார். 1955 இல் இந்திய ஒன்றிய முஸ்லீம் லீக்கை பகிரங்கமாக விமர்சித்தபோது இந்தியப் பிரதம மந்திரி ஜவகர்லால் நேருவுக்கு "தகுந்த" பதிலளித்ததற்காக சி. எச். நினைவு படுத்தப்படுகிறார்.
# சி.எச் முகமது கோயா

## சட்ட மன்றத்தில்

- 1வது சட்டமன்றம் (1957–59) – தானூர் சட்டமன்றத் தொகுதி
- 2வது சட்டமன்றம் (1960–64) – தானூர் சட்டமன்றத் தொகுதி (6 மார்ச் 1962 அன்று ராஜினாமா செய்தார்
- 3வது சட்டமன்றம் (1967-70) - மங்கடை சட்டமன்றத் தொகுதி
- 4வது சட்டமன்றம் (1970–77) – கொண்டோட்டி (பிப்ரவரி 5, 1973 இல் ராஜினாமா செய்தார்)
- 5வது சட்டமன்றம் (1977–79) - மலப்புறம் சட்டமன்றத் தொகுதி
- 6வது சட்டமன்றம் (1980–82) – மஞ்சேரி சட்டமன்றத் தொகுதி
- 7வது சட்டமன்றம் (1982–87) – மஞ்சேரி சட்டமன்றத் தொகுதி (செப்டம்பர் 28, 1983 இல் இறந்தார்)
# சி.எச் முகமது கோயா

## நாடாளுமன்றத்தில்

அவர் இந்திய நாடாளுமன்ற உறுப்பினராக 1962 (1962 - 67) கோழிக்கோடு மக்களவைத் தொகுதியிலிருந்து தேர்ந்தெடுக்கப்பட்டார்.
# சி.எச் முகமது கோயா

## கேரள மந்திரி சபையில்

| பட்டம் தாணு பிள்ளை அமைச்சரவை | பேச்சாளர்(சுயேச்சை) | 09-06-1961 to 10-11-1961 |  |
| --- | --- | --- | --- |
| ஈ.எம்.எஸ்.நம்பூதிரிப்பாடு அமைச்சரவை | கல்வி அமைச்சர் | 06-03-1967 to 21-10-1969 |  |
| செ. அச்சுத மேனன் அமைச்சரவை | உள்துறை அமைச்சர்,
கல்வி அமைச்சர் | 01-11-1969 to 01-08-1970 |  |
| செ. அச்சுத மேனன் அமைச்சரவை | உள்துறை அமைச்சர்,
கல்வி அமைச்சர் | 04-10-1970 to 01-03-1973 |  |
| கே. கருணாகரன் அமைச்சரவை | நிதியமைச்சர்,
கல்வி அமைச்சர் | 25-03-1977 to 25-04-1977 |  |
| அ. கு. ஆன்டனி அமைச்சரவை | கல்வி அமைச்சர் | *27-04-1977 to 20-12-1977
*04-10-1978 to 27-10-1978 |  |
| பி. கே. வாசுதேவன் நாயர் அமைச்சரவை | கல்வி அமைச்சர் | 29-10-1978 to 07-10-1979 |  |
| கோயா அமைச்சரவை | முதலமைச்சர் | 12 October to 1 December 1979 |  |
| கே. கருணாகரன் அமைச்சரவை | துணை முதலமைச்சர் | 28 December 1981 to 17 March 1982 |  |
| கே. கருணாகரன் அமைச்சரவை | துணை முதலமைச்சர் | 24 May 1982 to 28 September 1983 | } |
# சி.எச் முகமது கோயா

## இறப்பு

1983 செப்டம்பரில் கேரள துணை முதல்வராக பணியாற்றியபோது சி. எச். காலமானார்.
# திருநெல்வேலி - பிலாஸ்பூர் சந்திப்பு அதிவிரைவு தொடருந்து

**திருநெல்வேலி சந்திப்பு - பிலாஸ்பூர் சந்திப்பு அதி விரைவு தொடருந்து** தென்னிந்திய ரயில்வே துறைக்கு சொந்தமான தமிழ்நாட்டின் திருநெல்வேலி சந்திப்பு நிலையத்திலிருந்து சத்தீஸ்கர் மாநிலத்தின் பிலாஸ்பூர் சந்திப்பு வரை இயக்கப்படும் ஒரு அதிவிரைவு தொடருந்தாகும்.  
22620 என்ற எண்ணில் திருநெல்வேலி சந்திப்பு முதல் பிலாஸ்பூர் சந்திப்பு வரை இயக்கப்படும் இந்த தொடருந்து மறு மார்கதொடருந்து19 என்ற எண்ணில் பிலாஸ்பூர் சந்திப்பு முதல் திருநெல்வேலி வரை இயக்கப்பட்டு வருகிறது. தமிழ்நாடு, கேரளா, ஆந்திர பிரதேசம், தெலங்கானா, மகாராஷ்டிரா மற்றும் சத்தீசுகர் போன்ற மாநிலங்களின் வழியாக இந்த தொடர்ந்து பயணிக்கிறது.
# திருநெல்வேலி - பிலாஸ்பூர் சந்திப்பு அதிவிரைவு தொடருந்து

## பயணப் பெட்டிகளின் வடிவமைப்பு

திருநெல்வேலி பிலாஸ்பூர் அதிவிரைவு தொடருந்து , ஈரடுக்கு குளிர்சாதன வசதி கொண்ட பெட்டி ஒன்று , மூன்றடுக்கு குளிர்சாதன வசதி கொண்ட பெட்டிகள் மூன்று, படுக்கை வசதி கொண்ட பெட்டிகள் பன்னிரண்டு, முன்பதிவில்லாத பொது பெட்டிகள் நான்கு, அமரும் வசதி கொண்ட சரக்கு பெட்டிகள் இரண்டு, அதிக அளவு கொள்ளளவு கொண்ட சரக்கு கொள்ளளவு கொண்ட சரக்கு பெட்டிகள் இரண்டு என மொத்தம் இருபத்தி இரண்டு பெட்டிகளுடன் இயக்கப்பட்டு வருகிறது. இந்த தொடருந்தில் சமையலறை பெட்டி இல்லை.
பயணிகளின் எண்ணிக்கை, திருவிழா காலம் மற்றும் நிர்வாக காரணங்களுக்காக பயண பெட்டிகள் தென்னிந்திய ரயில்வே துறையினரால் மாற்றப்படலாம்.
# திருநெல்வேலி - பிலாஸ்பூர் சந்திப்பு அதிவிரைவு தொடருந்து

## வழித்தடம் மற்றும் நிறுத்தங்கள்

திருநெல்வேலி சந்திப்பு - பிலாஸ்பூர் சந்திப்பு அதிவிரைவு தொடர்ந்து, நிலையத்தில் இருந்து புறப்பட்டு, , , , , , , , வழியாக இயக்கப்பட்டு நிலையத்தை வந்தடைகிறது.
# திருநெல்வேலி - பிலாஸ்பூர் சந்திப்பு அதிவிரைவு தொடருந்து

## இழுவை இயந்திரம்

தமிழ்நாடு மாநிலத்தின் திருநெல்வேலி முதல் சத்தீஸ்கர் மாநிலம் பிலாஸ்பூர் வரையிலான இருப்புப்பாதை முழுவதும் மின்மயமாக்கப்பட்டுள்ளதால் திருநெல்வேலி சந்திப்பு - பிலாஸ்பூர் சந்திப்பு அதிவிரைவு தொடருந்து, ஈரோடு சந்திப்பு அல்லது ராயபுரம் மூலம் பராமரிக்கப்படும் WAP-4 என்ற மின்சார இழுவை இயந்திரத்தின் மூலம் இயக்கப்படுகிறது.
# திருநெல்வேலி - பிலாஸ்பூர் சந்திப்பு அதிவிரைவு தொடருந்து

## வண்டி எண் 22620

*'திருநெல்வேலி- பிலாஸ்பூர் அதிவிரைவு தொடருந்து* வண்டியானது திருநெல்வேலி சந்திப்பு நிலையத்தில் இருந்து ஒவ்வொரு வாரமும் ஞாயிற்றுக்கிழமை மதியம் 01.15 மணிக்கு புறப்பட்டு , , , , , , , , வழியாக இயக்கப்பட்டு 29 நிறுத்தங்களையும் 419 நிலையங்களையும் கடக்க மணிக்கு 56 கிலோ மீட்டர் வேகத்தில் இயக்கப்பட்டு 44 மணி 20 நிமிடங்கள் பயணித்து சத்தீஸ்கர் மாநிலத்தின் பிலாஸ்பூர் நிலையத்தை மறுநாள் (திங்கட்கிழமை) இரவு 09.30 மணிக்கு சென்றடைகிறது. இதன் மொத்த பயண தூரம் 2492 கிலோ மீட்டர் ஆகும். இந்த தொடருந்து தனது பயணத்தில் ரேணிகுண்டா சந்திப்பு முதல் பிலாஸ்பூர் சந்திப்பு நிலையம் வரையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# திருநெல்வேலி - பிலாஸ்பூர் சந்திப்பு அதிவிரைவு தொடருந்து

## வண்டி எண் 22619

மறுமார்க்கமாக 22619 என்ற எண்ணைக் கொண்ட பிலாஸ்பூர் - திருநெல்வேலி அதிவிரைவு தொடருந்து வண்டியானது பிலாஸ்பூர் சந்திப்பு நிலையத்திலிருந்து ஒவ்வொரு வாரமும் செவ்வாய்க்கிழமை காலை 08.10 மணிக்கு இயக்கப்பட்டு 29 நிறுத்தங்களையும் 419 நிலையங்களையும் கடக்க மணிக்கு 55 கிலோ மீட்டர் வேகத்தில் இயக்கப்பட்டு 45 மணி 10 நிமிடங்கள் பயணித்து திருநெல்வேலி சந்திப்பு நிலையத்தை இரண்டாம் நாள் (வியாழக்கிழமை) காலை 05.20 மணிக்கு சென்றடைகிறது. இதன் மொத்த பயண தூரம் 2492 கிலோ மீட்டர் ஆகும் அதிகபட்சமாக மணிக்கு 120 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.  
இந்த தொடருந்தின் வேகம் மணிக்கு 55 கிலோ மீட்டர்களுக்கு மேல் இருப்பதால் இந்திய ரயில்வே சட்டத்தின்படி அதிவிரைவுக்கான கூடுதல் கட்டணம் பயண கட்டணத்துடன் சேர்க்கப்பட்டுள்ளது.
# சேந்தமங்கலம் (கேரளம்)

**சேந்தமங்கலம்** (ஆங்கிலம்:*Chendamangalam)* (அல்லது சேந்நமங்கலம்) என்பது இந்தியாவின் கேரள மாநிலத்தில் எர்ணாகுளம் மாவட்டத்துக்குட்பட்ட பறவூர் வட்டத்திலுள்ள ஒரு சிறிய நகரம் ஆகும். இது இதே பெயரில் உள்ள ஊராட்சியையும் உள்ளடக்கியது.
# சேந்தமங்கலம் (கேரளம்)

## இருப்பிடம்

இது எர்ணாகுளத்திலிருந்து சுமார் 23 கி.மீ தொலைவில் உள்ளது. இக்கிராமத்தில் மூன்று ஆறுகள், நதிகளின் ஏழு நுழைவாயில்கள், மலைகள், பசுமையான சமவெளிகள் ஆகியவற்றால் அமையப்பெற்றது.
# சேந்தமங்கலம் (கேரளம்)

## ஈர்ப்புகள்

கொச்சியின் முன்னாள் மகாராஜாக்களுக்கு பரம்பரை அமைச்சர்களாக இருந்த பாளையத்து அச்சன்களின் இல்லமான பாளையம் அரண்மனை கேரளாவின் கட்டடக்கலை சிறப்புகளில் ஒன்றாகும். இந்த அரண்மனை 450 ஆண்டுகளுக்கும் மேலானது. இது வரலாற்று ஆவணங்களையும் நினைவுச்சின்னங்களின் தொகுப்புகளையும் கொண்டுள்ளது.
# சேந்தமங்கலம் (கேரளம்)

## வழிபடும் இடங்கள்

- சேந்தமங்கலம் தொழுகை ஆலயம்  
- சிறீ வேணுகோபால கிருஷ்ண சுவாமி தேவஸ்தானம் கி.பி 1900 இல் சேந்நமங்கலத்தில் (முன்னர் ஜெயந்த மங்களம் என்று அழைக்கப்பட்டது) நிறுவப்பட்டது, முக்கிய தெய்வம் வேணுகோபாலகிருஷ்ண சுவாமி . பிரதான சிலை வேணுகோபாலகிருஷ்ண சுவாமியின் சிலை விக்கிரகம். இறைவனின் உற்சவ சிலை, அவரது காலடியில் கருடன், அனுமனின் சிலைகளும் உள்ளன. இந்த கோயில் வைசாக மாதத்தில் ஆறு நாள் நீடித்த ஆண்டு விழாவைக் கொண்டாடுகிறது. சிறீ வேணு கோபால கிருஷ்ணசாமி தேவஸ்தானம்
- சிறீ கிருஷ்ண சுவாமி கோயில், கோட்டையில் கோவிலகம்
- ஹோலி கிராஸ் சர்ச், கோட்டையில் கோவிலகம்
- புனித செபாசுத்தியன், கோதுருத்து
- புனித தெரசா சிறுமலர் தேவாலாயம், கூத்துக்காடு
- சிறுமலர் தேவாலயம், கூத்துக்காடு
- புனித செபாசுத்தியன் சாப்பல், பருவதுருத்தம்
- சேந்தமங்கலம் ஜும்மா பள்ளிவாசல்
- பாறையில் அய்யப்பன் கோயில், வடக்கும்புறம், இது ஒரு பழங்கால கோயில்
# சேந்தமங்கலம் (கேரளம்)

## புள்ளி விவரங்கள்

2011 இந்திய மக்கள் தொகை கணக்கெடுப்பின்படி, சேந்தமங்கலத்தில் 28,133 மக்கள் தொகை இருந்தனர். ஆண்களில் 48% பேரும், பெண்களில் 52% சதவீதம் பேரும் இருந்தனர். சேந்தமங்கலத்தின் சராசரி கல்வியறிவு விகிதம் 86% ஆகும். இது தேசிய சராசரியான 59.5% ஐ விட அதிகமாகும்; ஆண்களின் கல்வியறிவு 87% மற்றும் பெண் கல்வியறிவு 85%. மக்கள் தொகையில் 10% 6 வயதுக்குட்பட்டவர்கள்.
# சேந்தமங்கலம் (கேரளம்)

## கல்வி

- புனித செபாசுத்தியன் மேல்நிலைப் பள்ளி, கோதுருத்து
- பாலியம் அரசு மேல்நிலைப் பள்ளி, சேந்தமங்கலம்
- தர்மபோசனி சபா பள்ளி, வி.பி. துருத்து
- டி.டி.சபா பள்ளி, சேந்தமங்கலம்
- சாண்டாக்ரூஸ் எல்பி பள்ளி, கூத்துக்காடு
- அரசு. எல்பி பள்ளி, சேந்தமங்கலம்
- செயின்ட் ஜோசப் உயர்நிலைப்பள்ளி, சத்தேதம்
- செயின்ட் மேரிஸ் எல்பி பள்ளி, சேந்தமங்கலம்
- ஓ.எல்.எம்.எஸ்., குரும்பதுருத்து
- எச்.ஐ.ஜே.பி பள்ளி, சத்தேதம்
- அரசு மகளிர் மேல்நிலைப்பள்ளி, சேந்தமங்கலம்
# சேந்தமங்கலம் (கேரளம்)

## ஆர்வமூட்டும் இடங்கள்

- கோட்டையில் கோவிலகம்
- யூத சந்தை  
தொழுகை ஆலயம் மீட்டெடுக்கப்பட்டு வாரத்தில் 9:30 முதல் 5:00 வரை பார்வையாளர்களுக்கு ஒரு கண்காட்சி திறக்கப்பட்டுள்ளது. சேந்தமங்கலம் ஜெப ஆலயம்
# நவ புலியூர்க் கோயில்கள்

**நவ புலியூர்க் கோயில்கள்** என்பவை தமிழ்நாட்டில் உள்ள, புலியூர் என்பதோடு தொடர்புடைய ஒன்பது சிவன் கோயில்களாகும்.
# நவ புலியூர்க் கோயில்கள்

## நவ புலியூர்க் கோயில்கள் தோன்றிய கதை

ஆதிசேடனும் வியாக்ரபாத முனிவர் எனப்படுகின்ற புலிக்கால் முனிவரும் சிவபெருமானின் கூத்தினைக் காண மிக ஆவல் கொண்டிருந்தனர். அவர்கள் இருவரையும் தைப்பூச நாளன்று வந்து தரிசிக்கும்படியாக சிவபெருமான் கூறினார். மேலும் அவர் அவர்கள் முன்பாக நடன தரிசனமும் தந்து அவர்களுக்கு அருளினார். அப்போது வியாக்ரபாதரும், பதஞ்சலி முனிவரும் மோட்சத்தை வேண்டி சிவனைத் தொழுது நின்றார்கள். அப்போது சிவபெருமான் ஒன்பது புலியூரைத் தரிசித்து, கடைசியாக திருவரங்கத்தில் அவர்களின் புனிதமான கோயில் யாத்திரையை நிறைவு செய்துகொள்ளுமாறுக் கூறினார். திருவரங்கத்தில் கோயில் கொண்டுள்ள பெருமாளும், சிதம்பரத்தில் உள்ள நடராஜரும் ஒரே பரம்பொருளின் இரு வடிவங்கள் என்பதை உணர்த்திய யாத்திரை என்று இதனைக் கூறுவர்.
# நவ புலியூர்க் கோயில்கள்

## நவ புலியூர்க் கோயில்கள்

வியாக்ரபாதர் வழிபட்ட கோயில்கள் பின்வருமாறு அமையும்.
# நவ புலியூர்க் கோயில்கள்

## நவ புலியூர்க் கோயில்கள்

### திருப்பாதிரிப்புலியூர்

இத்தலம் கடலூர் புது நகர் ரயில் நிலையத்திற்கு அருகிலுள்ள நடுநாட்டுத் தலமாகும். பாதிரி மரத்தைத் தலமரமாகக் கொண்டுள்ளதாலும், வியாக்ரபாதர் வழிபட்டதாலும் திருப்பாதிரிப்புலியூர் என அழைக்கப்படுகிறது. இங்குள்ள இறைவன் பாடலீஸ்வரர், இறைவி பெரியநாயகி.
# நவ புலியூர்க் கோயில்கள்

## நவ புலியூர்க் கோயில்கள்

### எருக்கத்தம்புலியூர்

இது மற்றொரு நடுநாட்டுத் தலம் ஆகும். வெள்ளாற்றின் தென்கரையில் அமைந்துள்ளது. ராஜேந்திரபட்டினம் என்றும் இத்தலம் அழைக்கப்படுகிறது. வெள்ளெருக்கைத் தல மரமாகக் கொண்டதாலும், வியாக்ரபாதரால் வழிபட்டதாலும் இப்பெயரினைப் பெற்றது. இங்குள்ள இறைவன் நீலகண்டேஸ்வரர், இறைவி நீலமலர்க்கண்ணி. ஞானசம்பந்தருக்கு யாழ் வாசித்த திருநீலகண்ட யாழ்ப்பாண நாயனார் அவதார தலமான இத்தலத்தில் அவருக்குத் தனியாக ஒரு சன்னதி காணப்படுகிது.
# நவ புலியூர்க் கோயில்கள்

## நவ புலியூர்க் கோயில்கள்

### ஓமாம்புலியூர்

சோழ நாட்டின் வடகரைத் தலம். சிதம்பரத்திலிருந்து 30 கி.மீ. தொலைவில் உள்ளது. இறைவன் தட்சிணாமூர்த்தியாக இருந்து உமா தேவிக்குப் பிரணவப் பொருளை உபதேசித்ததாலும், வியாக்ரபாதர் வழிபட்டதாலும் இத்தலம் இப்பெயரால் அழைக்கப்படுகிறது. உபதேசம் செய்த தட்சிணாமூர்த்தி மூல மூர்த்தியாக, சிலை வடிவில் உயர்ந்த பீடத்திலிருந்து அருள்பாலிக்கின்றார். இக்கோயிலில் நடராஜர் இருக்குமிடத்தில் தட்சிணாமூர்த்தியும், தட்சிணாமூர்த்தி இடத்தில் நடராஜரும் உள்ளனர். இறைவன் பிரணவ வியாக்ரபுரீஸ்வரர், துயர்தீர்த்த நாதர் என்றழைக்கப்படுகிறார். இறைவி புஷ்பலதாம்பிகை, பூங்கொடிநாயகி என்றழைக்கப்படுகிறார்.
# நவ புலியூர்க் கோயில்கள்

## நவ புலியூர்க் கோயில்கள்

### சிறுபுலியூர்

மயிலாடுதுறையிலிருந்து 20 கி.மீ. தொலைவில் உள்ளது. இங்குள்ள இறைவன் வழித்துணைநாதர், மார்க்கபந்தீஸ்வரர், கங்காளநாதர் என்றவாறு அழைக்கப்படுகின்றார். வியாக்ரபாதரும், பதஞ்சலி முனிவரும் இந்த ஊரை அடையும் நேரத்தில் இருட்டிவிட்டது. சிவபெருமானும், அரங்கப்பெருமாளும் அவர்களுக்குக் காட்சி தந்ததாக் கூறுவர். இங்குள்ள பெருமாள் கோயில் 108 திவ்ய தேசங்களில் ஒன்று என்ற பெருமையுடையதாகும். அங்குள்ள மூலவர் அருள்மாகடலமுத பெருமாள் ஆவார். வியாக்ரபாதர் பெருமாளை வணங்கிய நிலையில், அவரது திருவடியின் கீழ் அமரந்த நிலையில் உள்ளார்.
# நவ புலியூர்க் கோயில்கள்

## நவ புலியூர்க் கோயில்கள்

### அத்திப்புலியூர்

கீழ்வேளூருக்கு மேற்கே 5 கி. மீ. தொலைவில் உள்ளது. அத்தி என்றால் யானை என்று பொருளாகும். யானையும், புலியான வியாக்ரபாதரும் வழிபட்டதால் அத்திப்புலியூர் என்றழைக்கப்படுகிறது. இங்குள்ள மூலவர் சிதம்பரேஸ்வரர், இறைவி சிவகாமசுந்தரி. இத்தலம் பதஞ்சலி முனிவருக்கும், வியாக்ரபாதருக்கும், அகத்தியருக்கும் திருமணக் காட்சி நல்கிய தலம் என்ற பெருமையுடையது.
# நவ புலியூர்க் கோயில்கள்

## நவ புலியூர்க் கோயில்கள்

### தப்பளாம்புலியூர்

திருவாரூருக்குத் தென்கிழக்கே 5 கி.மீ. தொலைவில் உள்ள இத்தலம் வியாக்ரபாதருக்கும், மண்டூக மகரிஷிக்கும் அருள் தந்த இடமாகும். வியாக்ரபாதரின் புலிக்கால், புலிக்கைத் திருமேனியை நீக்கியதாக வரலாறு கூறுகிறது. பதஞ்சலி, வியாக்ரபாதர், மண்டூக மகரிஷி ஆகிய மூவரும் இறைவனின் நடனக் காட்சியை இங்கு கண்டுகளித்தனர்.
# நவ புலியூர்க் கோயில்கள்

## நவ புலியூர்க் கோயில்கள்

### பெரும்புலியூர்

திருவையாற்றுக்கு வடமேற்கே 5 கி.மீ. தொலைவில் அமைந்துள்ள இத்தலம், வியாக்ரபாதர் வழிபட்ட தலமாகும். இங்குள்ள இறைவன் வியாக்ரபுரீஸ்வரர், இறைவி செளந்தர நாயகி.
# நவ புலியூர்க் கோயில்கள்

## நவ புலியூர்க் கோயில்கள்

### கானாட்டம்புலியூர்

சிதம்பரத்திற்குத் தென்மேற்கே 30 கி.மீ. தொலைவில் உள்ள இத்தலத்தினை சிதம்பரத்திலிருந்தும், ஓமாம்புலியூரிலிருந்தும் வந்து அடையலாம். பதஞ்சலி முனிவர் வழிபட்ட இந்தத் தலத்தின் இறைவன் பதஞ்சலிநாதேசுரர், இறைவி கண்ணார்குழலி. வியாக்ரபாதரும், பதஞ்சலி முனிவரும் தரிசித்த தலமாகும்.
# நவ புலியூர்க் கோயில்கள்

## ஜீவ சமாதி

வியாக்ரபாதரும், பதஞ்சலி முனிவரும் மேற்கண்ட ஒன்பது புலியூர்களையும் தரிசித்தனர். அதற்குப் பின்னர் அவர்கள் இருவரும் திருவரங்கத்தில் உள்ள அரங்கநாதரைத் தரிசித்துவிட்டு, பின்னர், திருப்பட்டூர் சென்று அங்குள்ள பிரம்மபுரீஸ்வரரையும், பிரம்மாவையும் வணங்கி ஜீவ சமாதி அடைந்ததாகக் கூறுவர்.